Správa zo zahraničnej pracovnej cesty
1.  Účastník ZPC:
Miroslava Klempová, Mgr.
Ministerstvo školstva, vedy, výskumu a športu SR
Pracovisko Stromová 9, 813 30 Bratislava
Štátny radca, Odbor celoživotného vzdelávania
Jazyky: angličtina C1, nemčina B2

2.  Zahraničná pracovná cesta:
Belgicko, Brusel, 28.-29.6.2016
EAEA – Európska agentúra vzdelávania dospelých
Účasť na výročnej konferencii EAEA
Cesta bola hradená zo zdrojov MŠVVaŠ SR

3.  Rámcový program pobytu:
29.6.2016 09:00 – 16:30
Budova Permanentnej reprezentácie Dolného Saska pri EÚ (Rue Montoyer 61, Brusel)

4.  Stručný priebeh rokovaní, resp.  študijného pobytu:

29.6. 08:00 – 16:30

•	Otvorenie podujatia

•	Workshop: Inovácia vo vzdelávaní mladých dospelých v risku sociálnej exklúzie v oblasti finančnej gramotnosti
Workshop otvorila europoslankyňa za Portualsko, Liliana Rodriguez, ktorá podčiarkla dôležitosť vzdelávanie dospelých a odovzdala slovo tímu projektu EDU-FIN. V úvode predstavili hlavné výstupy tohto projektu, ktorý sa zameriaval na prácu v skupinách s mladými ľuďmi v ohrození sociálnej exklúzie. Na základe rozhovorov zisťovali, aké je povedomie o finančnej gramotnosti a čo je potrebné zahrnúť do kurikula. Okrem metodológie takejto práce bol výstupom projektu aj návod na to, ako potom následne vypracovať vzdelávací program pre takýchto mladých dospelých. Projekt prebiehal v Bulharsku, Španielsku, Rakúsku, Taliansku a vo Veľkej Británii.
V druhej časti workshopu boli prítomní aktéri projektu z jednotlivých krajín a prostredníctvom diskusie zodpovedali na pripravené tematické okruhy a na otázky z publika.
•	Workshop: Videá ako inovačný nástroj pre zvýšenie povedomia o vzdelávaní dospelých
Druhý workshop otvorila europoslankyňa za Dánsko, Christel Schaldemose, ktorá takisto prízvukovala dôležitosť vzdelávania dospelých v kontexte aktuálnych podmienok. Nasledovala prezentácia projektu Live&Learn, ktorého hlavným cieľom bolo priblížiť problematiku vzdelávania dospelých skrz krátke videá. Ich hlavné zameranie bolo zobraziť príbehy rôznych ľudí, ktorých život zmenilo vzdelávanie v dospelosti. Do projektu sa zapojili štyri krajiny – Dánsko, Fínsko, Portugalsko a Veľká Británia. Workshop bol organizovaný skrz krátke diskusie. Predviedli nakrútené videá a prítomní účinkujúci alebo producenti videí následne na to odpovedali na otázky z pléna.

•	Workshop: Akčný plán validácie neformálneho vzdelávania dospelých
Workshop o Akčnom pláne validácie neformálneho vzdelávania dospelých otvoril Pavel Trantina z EESC. Odovzdal slovo aktérom projektu AVA, ktoré výsledkom bol spomínaný akčný plán. V úvode workshopu ho stručne predstavili a uviedli jeho kľúčové témy. Záver workshopu bol venovaný panelovej diskusie so zástupcami relevantných sociálnych partnerov.

5.  Odporúčané závery:
Na základe účasti na konferencii a aj na pracovnom stretnutí je podľa účastníčky potrebné naďalej udržiavať aktívny kontakt s inštitúciami v oblasti vzdelávania dospelých a sledovať výstupy z jednotlivých nimi implementovaných projektov.

Úlohy zo stretnutia nevyplynuli.

6.   Prehľad prinesenej dokumentácie a miesto jej uloženia
	Z konferencie boli prinesené výstupy z projektov Action Plan for Validation a EDU-FIN.
Všetko je dostupné u Mgr. Klempovej v kancelárii č. 350 na Stromovej č. 9.

7.   Osobitne vyhodnotený očakávaný prínos ZPC
	Podujatie splnilo svoj účel – Ministerstvo školstva, vedy, výskumu a športu nadviazalo cenné kontakty s Európskou agentúrou vzdelávania dospelých v súvislosti s predsedníctvom SR v Rade EÚ a prinieslo nové poznatky z predmetných projektov, ktoré je možné implementovať aj na Slovensku.

8.    Spôsob zverejnenia výsledkov ZPC, prenos získaných informácií
-

Súhlasím so zverejnením správy na internete - áno

Správu vypracoval: Mgr. Miroslava Klempová
Dátum: 01.07.2016
Správu schválil:  Mgr. Monika Korkošová
 
Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.